8. ΝΟΜΟΘΕΤ. ΔΙΑΤΑΓΜΑ υπ’ αριθ. 4182 της 31 Αυγ./2 Σεπτ. 1961 (ΦΕΚ Α΄ 144) Περί τροποποιήσεως και συμπληρώσεως των διατάξεων περί του Ταμείου Αλληλοβοηθείας Αξιωματικών και Ανθυπασπιστών του Στρατού Ξηράς και άλλων τινών διατάξεων. Άρθρ.1.-1.Το Τ.Α.Α.Σ. μετονομάζεται εις Ταμείον Αλληλοβοηθείας Στρατού Ξηράς. 2.Οι μόνιμοι οπλίται του Στρατού Ξηράς καθίστανται υποχρεωτικώς μέτοχοι του ειρημένου Ταμείου υπό τους αυτούς με τους Αξιωματικούς και Ανθυπασπιστάς του Στρατού Ξηράς όρους και προϋποθέσεις. 3.Η μετοχική σχέσις άρχεται δια μεν τους κατά την δημοσίευσιν του παρόντος Ν. Δ/τος υπηρετούντας μονίμους οπλίτας από 1.1.1961, δια δε τους μετ’ αυτήν κατατασσομένους, από της ημερομηνίας κατατάξεώς των ως μονίμων. Άρθρ.2.-(Αντικαθίσταται η παρ. δ΄ του άρθρ. 4 του Ν.Δ. 303/1947, ως τούτο ετροποποιήθη και συνεπληρώθη δια του άρθρ. 6 του Ν.Δ. 2190/1952. Βλ. παρ. 6 άρθρ. 7 Β. Δ. 17.2.1955 «περί κωδικοποιήσεως εις ενιαίον κείμενον των περί Τ.Α.Α.Σ. ισχυουσών διατάξεων). Άρθρ.3.-Τα βάσει της εκάστοτε ισχυούσης Στρατολογικής Νομοθεσίας καθοριζόμενα αντισηκώματα και πρόστιμα, περιέρχονται από της ενάρξεως του οικονομικού έτους 1960 εις τους πόρους του Ταμείου Αλληλοβοηθείας Στρατού Ξηράς κατά ποσοστόν 12,1/2% και κατά ποσοστόν 87,1/2% εις το Μετοχικόν Ταμείον Στρατού, καταργουμένης πάσης ετέρας αντιθέτου διατάξεως. Άρθρ.4.-Δια Β. Δ/των εφ’ άπαξ εκδοθησομένων εντός έξ μηνών από της ισχύος του παρόντος Ν. Δ/τος προτάσει των Υπουργών Οικονομικών και Εθνικής Αμύνης καθορίζεται: Το ύψος του Βασικού βοηθήματος των εν τω άρθρ. 1 του παρόντος αναφερομένων οπλιτών κατά βαθμόν. 36.Σ.γ.7-8 Ταμείο Αλληλοβοηθείας Στρατού Ξηράς Άρθρ.5.-1.Τα συμφώνως προς τας διατάξεις του Β.Δ. της 17ης Φεβρ. 1955 «περί Κωδικοποιήσεως των περί Τ.Α.Α.Σ. διατάξεων», ως ετροποποιήθησαν και συνεπληρώθησαν δια του Β. Δ. της 31.8.1957 και τας διατάξεις του παρόντος Ν. Δ/τος χορηγούμενα βοηθήματα (βασικά και πρόσθετα) δεν δύνανται να είναι κατώτερα των υπό τας αυτάς εν γένει προϋποθέσεις χορηγηθέντων κατά το αμέσως προηγούμενον έτος. Εν περιπτώσει ανεπαρκείας των εισπράξεων εκάστου λογιστικού έτους, το δια την χορήγησιν των βοηθημάτων τούτων αναγκαίον ποσόν λαμβάνεται εκ του αποθεματικού του Ταμείου και κατ’ ανώτατον όριον μέχρι του ύψους αυτού. 2.Αι διατάξεις της προηγουμένης παραγράφου εφαρμόζονται και δια τους κατά το έτος 1960 εξελθόντας του Στρατεύματος εξαιρέσει των κατά τας διατάξεις του Ν.Δ. 4102/1960 εκουσίως αποστρατευθέντων. Τα χορηγητέα αυτοίς βασικά  και πρόσθετα βοηθήματα δεν δύνανται να είναι κατώτερα των κατά το έτος  1959 χορηγηθέντων. 3.Η ισχύς της παρ. 5 του άρθρ. 1 του Νόμ. 3654/57 παρατείνεται επί τρίμηνον από της ισχύος του παρόντος και μόνον δι’ όσους εντός της ως άνω προθεσμίας ήθελον υποβάλει σχετικήν αίτησιν. Άρθρ.6.-Η σύναψις του υπό των διατάξεων του εδαφ. δ΄ της παρ. 3 του άρθρ. 3 Ν.Δ. 4102/1960 «περί εκουσίας αποστρατείας Αξιωματικών του Στρατού Ξηράς κλπ.» προβλεπομένου δανείου ενεργηθήσεται δια συμβολαιογραφικού εγγράφου υπογραφομένου υπό των προς τούτο εξουσιοδοτημένων υπηρεσιακών οργάνων. Τα Συμβολαιογραφικά δικαιώματα του συναφθησομένου ή συναφθησομένων δανείων καθορίζονται δια του παρόντος δι’ έκαστον συμβόλαιον εις δραχ. 5.000. Άρθρ.7.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.

[Source: greek_legal_code_raptarchis | Tokens: 2936]